**MJESNA ZAJEDNICA KRAŠIĆI**

**KOMISIJA ZA SPROVOĐENJE POSTUPKA JAVNOG NADMETANJA**

**Br: 12/1 21.10.2021.god**

Na osnovu člana 3, 4, 39. stav 1. i 2. i člana 40. stav 1. Zakona o državnoj imovini („Službeni list Crne Gore, broj 21/09 i 40/11), Uredbe o prodaji i davanju u zakup stvari u državnoj imovini („Službeni list Crne Gore, broj 44/10) i Odluke o davanju u zakup poslovnih prostora i zemljišta u državnoj svojini na kojem Opština ima pravo raspolaganja („Službeni list Crne Gore – opštinski propisi“, broj 43/17 i 10/19), Odluke Skupštine Opštine Tivat br. 0304-241 od 24.06.2011.godine („Službeni list Crne Gore-opštinski propisi“, br. 21/11), Odluke Savjeta MZ Krašići br. 12 od 08.10.2021.godine, Komisija za sprovođenje postupka prikupljanja ponuda objavljuje:

**JAVNI POZIV**

**za davanje u zakup poslovnog prostora putem prikupljanja ponuda**

**PREDMET**

Komisija za sprovođenje postupka prikupljanja ponuda oglašava prvi javni poziv za davanje u zakup poslovnog prostora površine 40 m2 , koji se nalazi na kat. parceli br. 878/1 K.O. Krašići, u suterenu zgrade MZ Krašići.

Poslovni prostor se može koristiti sa namjenom pružanje zdravstvenih usluga.

Poslovni prostor se izdaje sezonski na vremenski period od 3 (tri) godine, počev od 01.11.2021.godine do 01.11.2024.godine.

Početna mjesečna cijena zakupa iznosi 10,00 €/m2 bez PDV-a.

**NAČIN, MJESTO I VRIJEME PODNOŠENJA PRIJAVA**

Rok za podnošenje prijava je zaključno sa 26.10.2021.godine do 14:00 h.

Javni poziv će biti istaknut na oglasnoj tabli MZ Krašići, internet stranici Opštine Tivat i biće objavljen u dnevnom listu „Pobjeda“.

Prijave se dostavljaju u zatvorenoj koverti sa naznakom „prijava za prikupljanje ponuda za poslovni prostor u Krašićima- Komisiji za sprovođenje postupka prikupljanja ponuda“, neposredno na arhivi Građanskog biroa Opštine Tivat ili poštom na adresu Trg Magnolije br. 1, 85320 Tivat.

Neblagovremene, nepotpune i neuredne ponude neće se razmatrati.

Podnosioci prijava iz prethodnog stava neće se moći registrovati kod Komisije.

**PRIJAVA I TROŠKOVI-OBAVEZE POSTUPKA**

Pismena ponuda treba da sadrži:

-lične podatke (za fizička lica ime i prezime, adresa stanovanja, jmbg-broj lične karte ili pasoša i kontakt telefon, a za pravna lica naziv i sjedište, potvrda o registraciji iz Centralnog registra Privrednog suda u originalu ili ovjrenoj frotokopiji, kontakt telefon, ovlašćenje za učestvovanje u postupku prikupljanja ponuda);

-reference ponuđača sa obaveznim navođenjem djelatnosti koja će se obavljati u poslovnom prostoru.

-pečat i potpis ovlašćenog lica u privrednom društvu, odnosno potpis ponuđača za fizička lica;

-ponuđenu cijenu mjesečnog zakupa;

**Učesnici postupka su dužni uz ponudu dostaviti:**

-uvjerenje o izmirenim obavezama prema Opštini Tivat.

-dokaz o uplaćenim troškovima postupka u iznosu od 25,00 € sa naznakom „učešće u postupku prikupljanja ponuda“ na žiro račun Opštine Tivat br. 510-7814-72 kod CKB banke.

**Napomena:** Za zakup poslovnog prostora isto lice može podnijeti samo jednu ponudu, u suprotnom uzeće se u obzir ponuda koja je ranije protokolisana.

**Troškovi koji služe sa sprovođenje postupka prikupljanja ponuda se ne vraćaju.**

**MJESTO I VRIJEME OTVARANJA PONUDA**

Otvaranje ponuda će se obaviti dana 28.10.2021.godine sa početkom u 10.00 h, u Sali 15 c na II spratu zgrade opštine Tivat.

Podnosioci prijava su za učešće u postupku prikupljanja ponuda dužni su se pola sata prije otpočinjanja postupka registrovati kod Komisije.

Za učešće u postupku otvaranja ponuda obavezno je fizičko prisustvo zainteresovanih stranaka, u suprotnom pismene ponude bez fizičkog prisustva neće biti razmatrane.

**ODABIR NAJPOVOLJNIJEG PONUĐAČA**

Najpovoljnijim ponuđačem smatrat će se učesnik koji ponudi najviši iznos zakupnine.

Ponuđač koji ponudi najveći iznos zakupnine potpisuje izjavu kojom potvrđuje ponudu.

U slučaju da najpovoljniji ponuđač odustane od zakupa na zaključenje ugovora o zakupu biće pozvan drugi ponuđač u skladu sa redosljedom plasmana.

Postupak po ovom javnom pozivu će se proglasiti neuspjelim ukoliko više od dva prvorangirana ponuđača odustanu od ponude ili odbiju da potpišu ugovor u ostavljenom roku.

**ZAKLJUČENJE UGOVORA**

MZ Krašići će sa odabranim ponuđačem zaključiti ugovor o zakupu u roku od 3 (tri) dana od dana otvaranja ponuda, kojim će biti precizirana prava i obaveze ugovornih strana.

Ukoliko dođe do raskida ugovora u bilo kojem periodu zakupa, uplaćene zakupnine se neće vraćati.

 **MZ KRAŠIĆI**

 **Komisija za sprovođenje postupka**

 **prikupljanja ponuda**